CELEX: 32020R0974
Language: lt
Date: 2020-07-06 00:00:00
Title: Komisijos įgyvendinimo reglamentas (ES) 2020/974 2020 m. liepos 6 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Pecorino del Monte Poro“ (SKVN)

7.7.2020   
               
               
                  LT
               
               
                  Europos Sąjungos oficialusis leidinys
               
               
                  L 215/11
               
            
         KOMISIJOS ĮGYVENDINIMO REGLAMENTAS (ES) 2020/974
         2020 m. liepos 6 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas „Pecorino del Monte Poro“ (SKVN)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 15 straipsnio 1 dalį ir 52 straipsnio 2 dalį,
         kadangi:
         
                     (1)
                  
                  
                     remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Pecorino del Monte Poro“ paskelbta Europos Sąjungos oficialiajame leidinyje (2);
                  
               
                     (2)
                  
                  
                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Pecorino del Monte Poro“ turi būti įregistruotas;
                  
               
                     (3)
                  
                  
                     2020 m. sausio 20 d. gautu raštu Italija informavo Komisiją, kad jos teritorijoje įsisteigusi įmonė „Cooperativa Fattoria della Piana Società Agricola“ teisėtai prekiavo prekiniu pavadinimu „Pecorino Monteporo“ pažymėtu produktu, nepertraukiamai vartodama šį pavadinimą daugiau kaip penkerius metus, ir kad šis klausimas buvo iškeltas per nacionalinę prieštaravimo procedūrą;
                  
               
                     (4)
                  
                  
                     kadangi įmonė „Cooperativa Fattoria della Piana Società Agricola“ atitinka Reglamento (ES) Nr. 1151/2012 15 straipsnio 1 dalyje nurodytas sąlygas, kad jai būtų suteiktas pereinamasis laikotarpis teisėtai naudoti pavadinimą po jo įregistravimo, jai turėtų būti suteiktas 3 metų pereinamasis laikotarpis ir leista naudoti pavadinimą „Pecorino Monteporo“;
                  
               
                     (5)
                  
                  
                     šiame reglamente nustatyta priemonė atitinka Žemės ūkio produktų kokybės politikos komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įregistruojamas pavadinimas „Pecorino del Monte Poro“ (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.3 klasei „Sūriai“, pavadinimas.
         
         
            2 straipsnis
            Įmonei „Cooperativa Fattoria della Piana Società Agricola“ leidžiama toliau naudoti „Pecorino Monteporo“ pavadinimą trejus pereinamojo laikotarpio metus, skaičiuojant nuo šio reglamento įsigaliojimo.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 6 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 343, 2012 12 14, p. 1.
         
            (2)  OL C 333, 2019 10 4, p. 19.
         
            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).